stanford-oval/wikipedia huggingface dataset:
การแสดงลามกอนาจาร
กฎหมายในเขตต่าง ๆ > อินเดีย

กฎหมายอาญาอินเดีย (Indian Penal Code) บ่อยครั้งใช้เพื่อกล่าวหาผู้ที่ทำงานทางเพศด้วยอาชญากรรมที่คลุมเครือเช่นการกระทำอนาจารต่อหน้าธารกำนัล หรือว่าเป็นเหตุรำคาญต่อสาธารณชน โดยไม่นิยามให้ชัดเจนว่าอาชญากรรมเหล่านี้คืออะไรกันแน่
กฎหมายในเขตต่าง ๆ > ออสเตรเลีย

ในรัฐและอาณาเขตของประเทศออสเตรเลีย การเปิดอวัยวะเพศของตน (ที่เรียกตามกฎหมายว่า การเปิดตน) ในที่สาธารณะหรือในที่เห็นได้จากที่สาธารณะ เป็นการละเมิดกฎหมายอาญาหรือกฎหมายที่ตัดสินอย่างรวบรัดได้
แต่ในบางเขต การเปิดอวัยวะเพศอย่างเดียวไม่ถือเป็นการละเมิดยกเว้นถ้าประกอบด้วการอนาจารอย่างอื่น ความตั้งใจที่จะก่อกวน หรือความตั้งใจไว้ก่อน
แต่กฎหมายต่างกันในเขตต่าง ๆ และในบางเขตไม่มีการละเมิดโดยการแสดงลามกอนาจาร[ต้องการอ้างอิง]
การลงโทษต่าง ๆ กันในเขตต่าง ๆ รวมทั้ง
อาณาเขตเมืองหลวงออสเตรเลีย การแสดงลามกอนาจารมีโทษจำคุก 12 เดือน รัฐมนตรีที่มีอำนาจสามารถประกาศให้เขตสาธารณะเป็นเขตเปลือยกายได้
รัฐนิวเซาท์เวลส์ "การแสดงลามกอย่างจงใจ" มีโทษจำคุก 6 เดือน
นอร์เทิร์นเทร์ริทอรี "การแสดงอนาจาร" มีโทษจำคุก 6 เดือน
รัฐเซาท์ออสเตรเลีย พฤติกรรมอนาจารและความลามกอนาจารแบบหยาบ มีโทษจำคุก 3 เดือน และ 6 เดือนตามลำดับ
รัฐควีนส์แลนด์ "การแสดงอย่างจงใจ" มีโทษจำคุก 12 เดือน
รัฐแทสเมเนีย "พฤติกรรมต้องห้าม" มีโทษจำคุก 12 เดือน
รัฐวิกตอเรีย การแสดงลามกอนาจารที่จงใจ มีโทษจำคุก 2 ปี และรัฐมนตรีที่มีอำนาจสามารถประกาศที่สาธารณะให้เป็นที่เปลือยกายได้
รัฐเวสเทิร์นออสเตรเลีย "การกระทำอนาจารในที่สาธารณะ" มีโทษจำคุก 2 ปี หรือสามารถตัดสินลงโทษอย่างรวบรัดโดยจำคุก 9 เดือนบวกกับค่าปรับอีก 9,000 ดอลลาร์ออสเตรเลีย
กฎหมายในเขตต่าง ๆ > ยุโรป

ในเขตสแกนดิเนเวีย การเปลือยกายเป็นเรื่องสบาย ๆ และการเปิดให้เห็นอวัยวะเพศหรือหัวนมไม่ถือว่าเป็นอนาจารหรือลามก
ดังนั้น ทั้งกฎหมายและมุมมองของสังคมในเรื่องนี้จึงค่อนข้างสบาย ๆ
ในประเทศฟินแลนด์ เป็นเรื่องปกติที่จะอบไอน้ำแบบเปลือยทั้งตัว นักศึกษามหาวิทยาลัย โดยเฉพาะนักศึกษาแพทย์ ถึงกับมีประเพณี "การแสดงลามกอนาจาร"[โปรดขยายความ]
ในประเทศเนเธอร์แลนด์ ในสถานที่ต่าง ๆ รวมทั้งหาดเปลือยกาย ห้องอบไอน้ำรวมเพศ ห้องเปลี่ยนเสื้อผ้าของสระว่ายน้ำ การไม่ยอมถอดเสื้อผ้าเป็นเรื่องที่ถูกเพ่งเล็ง
และถือว่าเป็นมรรยาทที่จะถอดเสื้อผ้า
การเปลือยกายในเนเธอร์แลนด์เป็นเรื่องเกี่ยวกับเพศน้อยกว่าประเทศยุโรปตะวันตกอื่น ๆ
การเปลือยกายในที่สาธารณะอนุญาตในสถานที่ที่กำหนดโดยเจ้าหน้าที่และ "สถานที่ที่สมควรอื่น ๆ"
ในเมืองบาร์เซโลนา การเปลือยกายในที่สาธารณะเคยจัดเป็นสิทธิส่วนบุคคล แต่ว่า ในปี 2011 สภาเทศบาลได้ออกข้อบัญญัติห้ามการเดิน "เปลือยหรือเกือบเปลือยกายในที่สาธารณะ" และให้ใส่ชุดว่ายน้ำจำกัดเป็นที่รวมทั้งสระว่ายน้ำ ชายหาด ถนนที่อยู่ใกล้ ๆ หรือสถานที่เดินตามชายฝั่งทะเล
กฎหมายในเขตต่าง ๆ > สหราชอาณาจักร

ในประเทศอังกฤษและเวลส์ กฎหมายเกี่ยวกับ "การแสดงลามกอนาจาร" และความผิดทางเพศอื่น ๆ ได้เปลี่ยนมาเป็นกฎหมายที่จำเพาะเจาะจงและชัดเจนกว่าโดยการออกพระราชบัญญัติความผิดทางเพศ 2003 (Sexual Offences Act 2003) มาตราที่ 66
กฎหมายฉบัยนี้ไม่ได้กล่าวถึง "การเปลือยกาย" และบัญญัติโดยที่จะไม่สามารถใช้กับการว่ายน้ำเปลือย การอาบแดดเปลือย และกิจกรรมคล้าย ๆ กัน
กฎหมายมุ่งบังคับใช้กับการแสดงอวัยวะเพศโดยมีจุดมุ่งหมายเพื่อเขย่าขวัญบุคคลที่ไม่ต้องการเห็น
โทษหนักที่สุดก็คือการจำคุก 2 ปี แต่เป็นการลงโทษที่เกิดน้อยมากเพราะโดยมากแค่ถูกปรับ
การเปลือยกายในที่สาธารณะยังสามารถลงโทษได้โดยเป็น "ความประพฤติที่ก่อกวนความสงบเรียบร้อยของประชาชน" ภายใต้กฎหมายว่าด้วยความสงบเรียบร้อยของประชาชน 1986 (Public Order Act 1986) มาตรา 4A และ 5
นักร้องชาวอังกฤษจอร์จ ไมเคิลเคยถูกจับเพราะแสดงที่ลับให้แก่เจ้าหน้าที่ตำรวจคนหนึ่ง
ส่วนสถานะในไอร์แลนด์เหนือค่อนข้างซับซ้อนเนื่องจากว่ากฎหมายนี้บังคับใช้ในบางเขต แต่ไม่บังคับใช้ในเขตอื่น ในขณะที่สภากำลังพิจารณากฎหมายใหม่[ต้องการอ้างอิง]
ส่วนสำหรับกฎหมายของสกอตแลนด์ การกระทำอนาจารต่อหน้าธารกำนัลอยู่ใต้บังคับของกฎหมายอาชญากรรมเกี่ยวกับการกระทำอนาจาร (Crimes of indecency) [ต้องการอ้างอิง]
นอกจากนั้นแล้ว กฎหมายของสหราชอาณาจักรคือกฎหมายว่าด้วยการจรจัด (Vagrancy Act 1824) ก็ยังบังคับใช้ในปัจจุบันซึ่งรวมมาตราคือ
กฎหมายในเขตต่าง ๆ > สหรัฐอเมริกา

ในสหรัฐอเมริกา รัฐบัญญัติในรัฐโดยมากห้ามการแสดงอวัยวะเพศหรือหัวนมหญิงในที่สาธารณะ แต่ก็มีบางรัฐที่ห้ามการเปลือยกายเท่านั้นแต่สามารถใช้ความตั้งใจที่จะเขย่าขวัญ กระตุ้น หรือรบกวนคนอื่นเป็นหลักฐานว่ามีพฤติกรรมดังที่ว่า
ยกตัวอย่างเช่น ในรัฐโดยมาก เป็นอาชญากรรมมีโทษปรับหรือ/และจำคุก และ/หรือมีข้อบังคับและข้อจำกัดในฐานะเป็นผู้ทำผิดทางเพศที่ต้องลงทะเบียน
บางรัฐยังอนุญาตให้เทศบาลในพื้นที่ตั้งมาตรฐานของตนเอง
ส่วนในรัฐแคลิฟอร์เนีย การเปลือยกายในที่สาธารณะไม่ใช่อาชญากรรมทั่วทั้งรัฐตั้งแต่ศาลอุทธรณ์ตัดสินคดีในปี 2000 และไม่มีการดำเนินคดีหรือตัดสินว่าผิด แม้ว่าจะมีการจับบ้าง แต่ว่าเป็นกรณีที่พิเศษมาก
ส่วนรัฐเวอร์มอนต์เพียงแต่ห้าม "ความลามกที่เปิดเผยและหยาบช้า และพฤติกรรมที่เสื่อมเสียทางเพศ"
ซึ่งก็หมายความว่า ความเปลือยกายในที่สาธารณะหลายรูปแบบจึงถูกกฎหมาย
ส่วนการแสดงลามกอนาจารเป็นอาชญากรรมตามกฎหมายทหารมาตรา 120(n) ของกฎหมาย Uniform Code of Military Justice
กฎหมายในเขตต่าง ๆ > สหรัฐอเมริกา > ข้อยกเว้นในการให้ลูกดูดนม

รัฐโดยมากยกเว้นการให้ลูกดูดนมจากการดำเนินคดีตามกฎหมายเหล่านี้
และกฎหมายของรัฐบาลกลางที่ออกเมื่อปี 1999 อนุญาตโดยเฉพาะว่า หญิงสามารถจะให้ลูกดูดนมได้ในที่ไหนก็ได้ภายในอาคารหรือในสถานที่ของรัฐบาลกลาง ถ้าหญิงและลูกมีสิทธิที่จะอยู่ ณ ที่นั้น
กฎหมายในเขตต่าง ๆ > แคนาดา

ในประเทศแคนาดา กฎหมายอาชญากรรมปี 1985
ห้ามการกระทำลามกอนาจาร
แต่ว่าไม่มีนิยามในกฎหมายว่าอะไรเป็นการกระทำลามกอนาจาร นอกจากการแสดงอวัยวะเพศหรือหัวนมหญิงเพื่อจุดประสงค์ทางเพศกับบุคคลที่มีอายุต่ำกว่า 16 ปี
ดังนั้น การตัดสินว่าการเปลื้องผ้าแค่ไหน "อนาจาร" และผิดกฎหมาย จึงเป็นเรื่องขึ้นอยู่กับผู้พิพากษา
ยกตัวอย่างเช่น ผู้พิพากษาได้ตัดสินว่า การอาบแดดเปลือยไม่เป็นอนาจาร
นอกจากนั้นแล้ว การวิ่งเปลือยกายผ่านที่สาธารณชนที่เรียกว่า "streaking" ก็ไม่เป็นอนาจารเช่นกัน
มาตรา 174 ห้ามการเปลือยกายถ้าเป็นการทำลายความสุภาพหรือความสงบเรียบร้อยของประชาชน
แต่ว่า ศาลถือว่าการว่ายน้ำเปลือยไม่เป็นการละเมิดตามนิยามนี้
นอกจากนั้นแล้ว หญิงเปลือยท่อนบนก็ไม่เป็นอนาจารเช่นเดียวกัน
มีหญิงคนหนึ่งปี 1991 ที่ถูกจับเมื่อเดินเปลือยท่อนบนที่ถนนในเมือง แต่ต่อมาปี 1996 ศาลอุทธรณ์ปล่อยตัวจำเลยในฐานะว่าการเปลือยท่อนบนไม่ใช่การกระทำทางเพศและไม่เป็นอนาจาร
ซึ่งต่อมาใช้เป็นคดีอ้างอิงว่า การเปลือยกายในที่สาธารณะเพียงอย่างเดียวโดยไม่เกี่ยวกับเพศ ไม่เป็นอนาจาร และไม่ใช่การละเมิดกฎหมาย
และตั้งแต่นั้นมา หญิงเดินเปลือยท่อนบนในที่สาธารณะทุกแห่งในรัฐออนแทรีโอจึงถูกกฎหมาย
ดูเพิ่ม

การเปลือยกาย
การกระทำอนาจารต่อหน้าธารกำนัล
แหล่งข้อมูลอื่น

ธนาพล ลิ่มอภิชาต. “‘‘โป๊’...หมายถึงแค่ไหน : การก่อตัวของแนวคิดและการถกเถียงเรื่อง ‘ลามกอนาจาร’ ในสังคมไทย (ปลายทศวรรษ 2460 ถึงทศวรรษ 2490).” ใน สุรเดช โชติอุดมพันธ์ (บก.), ถกเถียงเรื่องคุณค่า. น. 511-564. กรุงเทพฯ: วิภาษา, 2559.
อาชญาสิทธิ์ ศรีสุวรรณ. “เรือนร่าง นารี สุนทรียะ: ‘ภาพศิลป์’ ในสังคมไทยก่อนทศวรรษ 2500.” ใน ถนอม ชาภักดี และคนอื่น ๆ (บก.), เอกสารประกอบการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 11 เปิดโลกสุนทรีย์ในวิถีมนุษยศาสตร์. น. 320-338. กรุงเทพฯ: มีดี กราฟิก, 2560.
ผู้ประท้วงใส่แต่ป้ายยืนอยู่นอกศาล เพื่อประท้วงการจับกุมผู้จัดงานขี่จักรยานเปลือยโลกในเมืองออกแลนด์
การวิ่งเปลือยกายผ่านที่สาธารณชนที่เรียกว่า "streaking" ทำระหว่างการแข่งขันกีฬา
กิ้งก่าหนาม

| กิ้งก่าหนาม |
| --- | --- |

กิ้งก่าหนามสวย (P. solare)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Reptilia
อันดับ:: Squamata
อันดับย่อย:: Lacertilia
วงศ์:: Iguanidae
วงศ์ย่อย:: Phrynosomatinae
สกุล:: Phrynosoma Wiegmann, 1828

ชนิด
 ดูในเนื้อหา
สำหรับกิ้งก่าหนามชนิดที่พบในทะเลทรายของออสเตรเลีย ดูที่: กิ้งก่าปีศาจหนาม
กิ้งก่าหนาม (อังกฤษ: Horned lizards) เป็นสัตว์เลื้อยคลานประเภทกิ้งก่าจำพวกหนึ่ง จัดอยู่ในสกุล Phrynosoma ในวงศ์ย่อยกิ้งก่าหนามอเมริกาเหนือ (Phrynosomatinae) ในวงศ์อีกัวนา (Iguanidae) )
มีรูปร่างตัวอ้วนป้อม ลำตัวสั้น หางสั้น แลดูคล้ายกบหรือคางคก มีลักษณะเด่น คือ มีหนามสั้น ๆ อยู่รอบลำตัวและส่วนหัว ซึ่งพัฒนามาจากเกล็ด ในส่วนที่เป็นเขาจริง ๆ เป็นกระดูกแข็งมีอยู่ส่วนหัว
กระจายพันธุ์อยู่ในพื้นที่แห้งแล้งที่เป็นทะเลทรายทางตอนใต้ของสหรัฐอเมริกาต่อกับภาคเหนือของเม็กซิโก เช่น เท็กซัส และนิวเม็กซิโก มีพฤติกรรมที่อยู่เฉย ๆ นิ่ง ๆ กับพื้น เมื่อเคลื่อนที่ก็ช้ากว่ากิ้งก่าทั่วไป หากินแมลงเล็ก ๆ เช่น มด ด้วยการนิ่งอยู่เฉย ๆ แล้วตวัดกินเอา
กิ้งก่าหนามมีวิธีการป้องกันตัวที่นับได้ว่าหลากหลายและแปลกประหลาดมากอย่างหนึ่ง ในอาณาจักรสัตว์โลกทั้งหมด เมื่อถูกคุกคาม สามารถที่จะพองตัวขึ้นมาเพื่อให้หนามเล็ก ๆ บนตัวทิ่มแทงผู้รุกรานได้ รวมถึงการเปลี่ยนสีเพื่อพรางตัวกลมกลืนไปกับสิ่งแวดล้อมที่เป็นพื้นกรวดทรายหรือพุ่มไม้เตี้ย ๆ ได้อย่างดีเยี่ยมและรวดเร็ว อีกทั้งยังมีเส้นขีดสีขาว 2 เส้น บนหลังที่ดูคล้ายกับกิ่งไม้หรือหญ้าแห้ง ๆ อีกด้วย
และการป้องกันตัวที่พิเศษที่สุด คือ การสามารถพ่นเลือดออกจากตาเพื่อไล่ผู้รุกรานให้หนีไปได้ด้วย ในเลือดนั้นมีสารเคมีบางอย่างที่ยังไม่มีการศึกษาไปถึงว่าเป็นอะไร แต่เป็นสารเคมีที่มีกลิ่นฉุน มีรสชาติที่ไม่พิศมัย สร้างความรำคาญแก่สัตว์กินเนื้อขนาดใหญ่ เช่น หมาจิ้งจอก, หมาโคโยตี้ ที่จับกินเป็นอาหาร ที่เมื่อโดนเลือดนี้พ่นเข้าใส่ จะปล่อยตัวกิ้งก่าทันที และเอาหัวถูไถไปกับวัสดุต่าง ๆ เพื่อลบกลิ่นและเลือดให้ออก กิ้งก่าหนามพ่นเลือดได้จากการบีบของกล้ามเนื้อในเปลือกตาให้พ่นออกมาเข้าปากของผู้ที่มารุกราน ซึ่งกิ้งก่าหนามจะใช้วิธีนี้ต่อเมื่อถูกคาบอยู่ในปากหรืออยู่ในตำแหน่งที่ใกล้ปากแล้วเท่านั้น โดยเลือดที่ถูกบีบพุ่งออกมานั้น เกิดจากเส้นเลือดดำที่ปิดตัวเอง ทำให้เกิดความดันขึ้นในโพรงกะโหลก จนตาทั้ง 2 ข้างพองออก เลือดแดงจะรวมตัวกันเป็นจำนวนมากในเส้นเลือดฝอยจนมากพอในปริมาณที่จะปล่อยพุ่งออกมาได้ จากการศึกษาพบว่าสามารถพ่นได้มากถึง 54 ครั้ง ภายในเวลาไม่ถึง 2 นาที แม้จะดูว่าเสียเลือดไปเป็นจำนวนมาก แต่กิ้งก่าหนามจะไม่เป็นอะไรเลย และร่างกายสามารถผลิตเลือดใหม่ขึ้นทดแทนได้ในเวลาไม่นาน
ส่วนหัวและส่วนหลังบางส่วน
การจำแนก

สามารถจำแนกออกได้ 14 ชนิด โดยมีเพียงชนิดเดียวเท่านั้นที่ไม่มีหนามรอบตัวและไม่พ่นเลือด คือ กิ้งก่าหนามหางกลม และชนิดที่ใหญ่ที่สุด คือ กิ้งก่าก่าหนามเท็กซัส
Phrynosoma asio Cope, 1864 – กิ้งก่าหนามยักษ์
Phrynosoma braconnieri Duméril & Bocourt, 1870  – กิ้งก่าหนามหางสั้น
Phrynosoma cerroense Stejneger, 1893  – กิ้งก่าหนามเกาะเซโดรส
Phrynosoma cornutum (Harlan, 1825) – กิ้งก่าหนามเท็กซัส
Phrynosoma coronatum (Blainville, 1835) – กิ้งก่าหนามอ่าว
Phrynosoma ditmarsi Stejneger, 1906  – กิ้งก่าหนามหิน
Phrynosoma douglasii (Bell, 1829) – กิ้งก่าหนามสั้นเล็ก
Phrynosoma hernandesi Girard, 1858 – กิ้งก่าหนามสั้นใหญ่
Phrynosoma mcallii (Hallowell, 1852) – กิ้งก่าหนามหางแบน
Phrynosoma modestum Girard, 1852 – กิ้งก่าหนามหางกลม
Phrynosoma orbiculare (Linnaeus, 1789) – กิ้งก่าหนามทะเลทรายชิวาวา
Phrynosoma platyrhinos Girard, 1852 – กิ้งก่าหนามทะเลทราย
Phrynosoma solare Gray, 1845 – กิ้งก่าหนามสวย
Phrynosoma taurus Dugès, 1868 – กิ้งก่าหนามเม็กซิโก
แหล่งข้อมูลอื่น

ข้อมูลที่เกี่ยวข้องกับ Phrynosoma ที่วิกิสปีชีส์
กิ้งก่าสวน

| กิ้งก่าสวน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับย่อย:: Lacertilia
วงศ์:: Agamidae
วงศ์ย่อย:: Agaminae
สกุล:: Calotes
สปีชีส์:: C.  versicolor
ชื่อทวินาม
Calotes versicolor (Daudin, 1802)

กิ้งก่าสวน หรือ กิ้งก่าคอแดง  (อังกฤษ: Oriental garden lizard, Eastern garden lizard, Changeable lizard; ชื่อวิทยาศาสตร์:  Calotes versicolor) เป็นกิ้งก่าในสกุล Calotes ซึ่งกิ้งก่าสกุล Calotes เป็นกิ้งก่าที่ไม่มีเขา เป็นกิ้งก่าที่อยู่ในวงศ์กิ้งก่า (Agamidae) ชนิดหนึ่ง
มีลักษณะลำตัวปกคลุมด้วยเกล็ดสันชี้มาด้านหลังในลักษณะเฉียงขึ้นไม่มีเขา มีหนามหลังตา 1 อัน หนามบริเวณเหนือเยื่อหู 2 อัน เยื่อหูปรากฏชัด ด้านหน้าของไหล่มีรอยพับของผิวหนังซึ่งภายในปกคลุมด้วยเกล็ดสีดำ ขนาดของเกล็ดลำตัวเท่ากัน ลำตัวสีเขียวถึงน้ำตาลเทา หัวด้านบนสีน้ำตาล มีแถบดำพาดตั้งแต่บริเวณจมูกมาถึงท้ายทอยเหนือเยื่อหู ริมฝีปากบนสีขาว คางและเหนียงสีเทาดำ หลังมีแถบสีน้ำตาล 6 แถบพาดขวางลำตัว หางมีแถบสีเทาสลับกับดำพาดขวาง
พบกระจายพันธุ์กว้างตั้งแต่อัฟกานิสถาน, ปากีสถาน, เนปาล, อินเดีย, มัลดีฟส์, จีนตอนกลางและตอนล่าง, ฮ่องกง, ตลอดจนทั่วทุกภูมิภาคในภูมิภาคเอเชียอาคเนย์ทั้งที่เป็นแผ่นดินใหญ่และหมู่เกาะ จัดเป็นกิ้งก่าชนิดที่พบได้บ่อยและง่ายที่สุด
มีการขยายพันธุ์ที่ง่าย ลูกวัยอ่อนมักอาศัยเลี้ยงตัวเองในพุ่มไม้เตี้ย ตัวเต็มวัยมักอยู่ตามเรือนยอด หรือโคนต้น อาศัยเกาะหากินตามต้นไม้ที่ไม่ใหญ่มากนัก หรือมีลักษณะเป็นพุ่ม พบได้หลากหลายพื้นที่อาศัย เช่น ป่าทุ่งหญ้า, ทุ่งหญ้าน้ำขัง และสวนใกล้บ้าน หรือตามสวนสาธารณะ กินแมลงต่าง ๆ เป็นอาหาร และก็เป็นอาหารของคนในบางพื้นที่
ในต้นปี พ.ศ. 2551 มีข่าวปรากฏว่ามีการค้นพบกิ้งก่าชนิดใหม่ที่ เขตรักษาพันธุ์สัตว์ป่าเขาอ่างฤๅไน โดยมีส่วนคอสีม่วงออกแกมน้ำเงิน แท้จริงแล้วเมื่อได้รับการตรวจสอบ พบว่าเป็นกิ้งก่าชนิดนี้นั่นเอง
จัดเป็นสัตว์ป่าคุ้มครองตามกฎหมายในประเทศไทย
รูปภาพ

ส่วนหัวของตัวผู้
ตัวเมีย
สีดำที่ใต้คางของตัวผู้ในช่วงผสมพันธุ์
แหล่งข้อมูลอื่น

ข้อมูลที่เกี่ยวข้องกับ Calotes versicolor ที่วิกิสปีชีส์
กีฬาจักรวรรดิอังกฤษ 1934

| การแข่งขันกีฬาจักรวรรดิอังกฤษครั้งที่ 2 |
| --- | --- |
เมืองเจ้าภาพ:  ลอนดอน, ประเทศอังกฤษ
จำนวนประเทศ: 17
จำนวนนักกีฬา: 400
ประเภทกีฬา: 59 ชนิดกีฬา
พิธีเปิด: 5 กุมภาพันธ์ ค.ศ. 1934 (1934-02-05)
พิธีปิด: 12 กุมภาพันธ์ ค.ศ. 1934 (1934-02-12)
ประธานพิธี: สมเด็จพระเจ้าจอร์จที่ 5 แห่งสหราชอาณาจักร
สนามกีฬาหลัก: สนามกีฬาไวต์ซิตี
←  แฮมิลตัน 1930  ซิดนีย์ 1938 → 
กีฬาจักรวรรดิอังกฤษ 1934 (อังกฤษ: 1934 British Empire Games) เป็นการแข่งขันกีฬาจักรวรรดิอังกฤษ ครั้งที่ 2 จัดขึ้นที่ลอนดอน, ประเทศอังกฤษ
ประเทศที่เข้าร่วมการแข่งขัน

| --- | --- |
  ออสเตรเลีย  เบอร์มิวดา  กายอานา  แคนาดา  อังกฤษ  ฮ่องกง  อินเดีย  ไอร์แลนด์ :   จาเมกา  นิวซีแลนด์  ตรินิแดดและโตเบโก
กิ้งก่าดงคอสีฟ้า

| กิ้งก่าหัวสีฟ้า |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
วงศ์:: Agamidae
วงศ์ย่อย:: Agaminae
สปีชีส์:: C.  mystaceus
ชื่อทวินาม
Calotes mystaceus 

กิ้งก่าหัวสีฟ้า (อังกฤษ: Blue-crested Lizard, Indo-Chinese Forest Lizard, Indo-Chinese Bloodsucker; ชื่อวิทยาศาสตร์: Calotes mystaceus) เป็นสัตว์เลื้อยคลานประเภทกิ้งก่า ในวงศ์กิ้งก่า (Agamidae) ชนิดหนึ่ง
จัดเป็นกิ้งก่าขนาดใหญ่ คล้ายคลึงกับกิ้งก่าหัวแดง แต่บริเวณท้ายทอยมีหนามเล็กๆยื่นออกมา 2 คู่ ในตัวเต็มวัย มีสีสันสวยงามมาก พื้นลำตัวสีน้ำตาลเข้มไล่ลงมาอ่อน ตัดกับจุดกลมสีครีม 3 จุด บริเวณข้างลำตัว ตั้งแต่หัวไล่ลงมาจนหลังมีสีฟ้าเข้มแกมเขียว หน้ามีคาดสีขาว เป็นสัตว์ที่มีอาณาเขต ต้นไม้หนึ่งต้นที่พบ อาจพบมีมากกว่า 1 ตัว โดยจะมีตัวผู้ ปกครอง อยู่เสมอ ถิ่นอาศัยค่อนข้างแตกต่างกับกิ้งก่าคอแดง กิ้งก่าวัยอ่อนมักอาศัยอยู่ตามโคนต้นไม้เล็กๆ หรือตามพุ่มไม้ ตัวเต็มวัยมักเกาะหากินตามลำต้นไม้ขนาดใหญ่ หรือ ระดับเรือนยอด โดยวิ่งกินแมลงขนาดใหญ่ตามเปลือกไม้ หรือ พื้น ได้ดี เช่น มด ด้วง แมลงสาบ กิ้งก่าวัยอ่อนชอบกิน ตัวอ่อนด้วง และ แมลงสาบป่า ขนาดเล็ก ช่วงฤดูผสมพันธุ์ตัวผู้จะปกป้องอาณาเขตต้นไม้และตัวเมียอย่างดุร้าย ขุดหลุมวางไข่ครั้งละ 7-8 ฟอง มักพบในป่าที่ค่อนข้างแห้ง หรือ ตามต้นไม้ริมถนน พบทุกภาค ยกเว้นภาคใต้ตอนล่าง . และ มักถูกจำสับสนกับกิ้งก่าอีกสายพันธุ์หนึ่งคือ กิ้งก่าดงคอฟ้า ซึ่งหายากกว่ามาก
ลักษณะ

ความยาวจากหัวถึงก้น 10 เซนติเมตร ความยาวจากหัวถึงปลายหาง 25 เซนติเมตร หน้าค่อนข้างสั้น มีหนามเหนือตา และเหนือแผ่นหู มีแผงหนามบนคอ และตามแนวสันหลังโดยเว้นช่วงหลังคอ ลักษณะเด่นคือมีลายแถบสีดำ รูปทรงคล้ายเพชรบริเวณคอที่เป็นช่องว่าง ระหว่างแผงหนาม ลำตัวมักมีสีน้ำตาล เทา หรือดำ สามารถเปลี่ยนสี และลวดลายได้ตามสภาพแวดล้อม และอารมณ์
การกระจายพันธุ์

กิ้งก่าหัวสีฟ้า สามารถพบในประเทศพม่าตอนกลางถึงตอนล่าง ประเทศไทยจนถึงคอคอดกระ ประเทศลาว กัมพูชา เวียดนาม
แหล่งข้อมูล

กิ้งก่าดงคอสีฟ้า, หรรษานานาสัตว์, วารสาร อพวช.
Calotes mystaceus DUMÉRIL & BIBRON, 1837 : http://reptile-database.reptarium.cz/species?genus=Calotes&species=mystaceus
กีฬาจักรวรรดิอังกฤษ 1938

| การแข่งขันกีฬาจักรวรรดิอังกฤษครั้งที่ 3 |
| --- | --- |
150px
เมืองเจ้าภาพ:  ซิดนีย์, รัฐนิวเซาท์เวลส์, ประเทศออสเตรเลีย
จำนวนประเทศ: 15
จำนวนนักกีฬา: 400
ประเภทกีฬา: 59 ชนิดกีฬา
พิธีเปิด: 5 กุมภาพันธ์ ค.ศ. 1938 (1938-02-05)
พิธีปิด: 12 กุมภาพันธ์ ค.ศ. 1938 (1938-02-12)
ประธานพิธี: สมเด็จพระเจ้าเอดเวิร์ดที่ 8
สนามกีฬาหลัก: สนามคริกเก็ตซิดนีย์
←  ลอนดอน 1934  ออกแลนด์ 1950 → 
กีฬาจักรวรรดิอังกฤษ 1938 (อังกฤษ: 1938 British Empire Games) เป็นการแข่งขันกีฬาจักรวรรดิอังกฤษ ครั้งที่ 3 จัดขึ้นที่ซิดนีย์, รัฐนิวเซาท์เวลส์, ประเทศออสเตรเลีย
ประเทศที่เข้าร่วมการแข่งขัน

| 0 | 1 | 2 |
| --- | --- | --- |
|   ออสเตรเลีย  เบอร์มิวดา  กายอานา  แคนาดา  ศรีลังกา  |   อังกฤษ  ฟีจี  อินเดีย  นิวซีแลนด์  แอฟริกาใต้  |   ตรินิแดดและโตเบโก  |
การ์ธ นิกซ์

| การ์ธ นิกซ์ |
| --- | --- |

เกิด: 19 กรกฎาคม พ.ศ. 2506 (61 ปี) เมืองเมลเบิร์น ออสเตรเลีย
อาชีพ: นักเขียน
สัญชาติ: ออสเตรเลีย
แนว: แฟนตาซี
เว็บไซต์
Personal Site, Publisher's Site
การ์ธ นิกซ์ (อังกฤษ: Garth Nix) เกิดที่เมืองเมลเบิร์น วันที่ 19 กรกฎาคม ปี ค.ศ. 1963 เป็นชาวออสเตรเลียที่เขียนนวนิยายแฟนตาซีสำหรับเด็ก ตัวอย่างเช่นวรรณกรรมเรื่องยาวชุด Old Kingdom, The Seventh Tower, และ The Keys to the Kingdom (ไทย: อาณาจักรแห่งกาลเวลา)
"การ์ธ นิกซ์" ไม่ใช่นามแฝง หลายครั้งที่มีคนถามเขาเกี่ยวกับชื่อ "การ์ธ นิกซ์" เพราะไม่แน่ใจว่าเป็นนามแฝงหรือไม่ เขากล่าวว่า "ผมว่าที่มีคนถามผมบ่อยๆ คงเพราะเป็นชื่อที่เหมาะมากสำหรับนักเขียนแนวแฟนตาซี แต่นั่นน่ะชื่อของผมจริงๆ"
ประวัติ

การ์ธ นิกซ์ เกิดที่เมืองเมลเบิร์น ประเทศออสเตรเลีย และใช้ชีวิตในวัยเด็กของเขาในกรุงแคนเบอร์รา เขาได้ศึกษาที่มหาวิทยาลัยแคนเบอร์ราระหว่างปี 1984-1986 และสำเร็จการศึกษาปริญญาตรีด้านอักษรศาสตร์ ในการเขียนอย่างเชี่ยวชาญ นิกซ์ได้เข้ามาทำงานทางด้านหนังสืออย่างจริงจังหลังจากที่เขาย้ายไปอยู่ที่ซิดนีย์ และได้ทำงานจนไต่เต้าขึ้นเป็นบรรณาธิการอาวุโสในปี 1991 กับ HarperCollins Australia จากนั้นเขาก็เดินทางไปต่างประเทศในปี 1993 และกลับมาทำงานในปีต่อมากับ IT public relations and marketing firm ซึ่งในปี 1996 ได้นำเขาเป็นผู้ก่อตั้งร่วมบริษัท PR firm Gotley Nix Evans Pty Ltd. ในปี 1999 เขาได้เข้าร่วมกับ Curtis Brown ซึ่งเป็นองค์การทางด้านวรรณคดีของออสเตรเลียเป็นเจ้าหน้าที่พาร์ตไทม์หลังจากได้วางมือจากทำงานเขียนเต็มเวลาในปี 1998 อย่างไรก็ตามในปี 2002 การ์ธ นิกซ์ก็กลับมาเป็นนักเขียนเต็มเวลาอีกครั้ง นอกจากนั้นยังเป็นทหารกองหนุนของกองทัพออสเตรเลียและเป็นผู้ขายหนังสือ เป็นผู้แทนขายหนังสือ นักเขียนหนังสือพิมพ์ บรรณาธิการ ผู้รับคำปรึกษาด้านการตลาด และเจ้าหน้าที่อักษรศาสตร์ หนังสือของเขาได้ถูกตีพิมพ์ทั่วโลกและแปลมาแล้วทั้งสิ้น 36 ภาษา หนังสือของเขาได้ปรากฏในรายชื่อหนังสือขายดีที่สุดของ หนังสือพิมพ์นิวยอร์กส์ ไทม์, Publishers Weekly, The Bookseller, The Australian และ The Sunday Times ไม่นานมานี้ การ์ธ นิกซ์ได้เซ็นสัญญาหนังสือเพิ่มอีกสามเรื่อง โดยสองเรื่องอยู่ในชุด Old Kingdom และวรรณกรรมชุด The Seventh Tower ก็กำลังจะถูกตีพิมพ์ในสหราชอาณาจักร ตั้งแต่ปี 2008 เป็นต้นไป
ขณะนี้ การ์ธ นิกซ์ อาศัยอยู่ที่หาดคูกี้ (Coogee) เมืองซิดนีย์ กับครอบครัวซึ่งมีภรรยาและลูกชาย 2 คนที่มีชื่อว่า โทมัส (เกิดวันพฤหัสบดี) และเอ็ดเวิร์ด
รางวัลและการถูกเสนอชื่อ

1995 ได้รับรางวัล Aurealis Award ด้านนวนิยายแฟนตาซีและวรรณกรรมเยาวชน จากวรรณกรรมเยาวชนเรื่อง Sabriel
1999 ได้รับรางวัลพิเศษGolden Duck Awards จากสมาคมนิยายวิทยาศาสตร์สำหรับเยาวชนแห่งประเทศออสเตรเลีย
2002 ได้รับรางวัล South Australian Festival Award จากวรรณกรรมเยาวชนเรื่อง Lirael
2002 ได้รับรางวัล Ditmar ผลงานวรรณกรรมออสเตรเลียดีที่สุดจากเรื่องเดียวกัน
2003 ได้รับรางวัล Aurealis Award ด้านนวนิยายแฟนตาซีและวรรณกรรมเยาวชน จากเรื่อง Abhorsen
2003 ได้รับรางวัล Aurealis Award ด้านนวนิยายแฟนตาซีและวรรณกรรมเยาวชน จากเรื่อง จันทร์มหันตภัย
2004 ได้รับรางวัล Honour Book ในการมอบรางวัลประจำปีของสภาหนังสือเด็กแห่งออสเตรเลีย จากเรื่องเดียวกัน
2005 ได้รับรางวัล Aurealis Award ด้านวรรณกรรมสำหรับเยาวชนที่ดีที่สุดและ Golden Aurealis จากเรื่องสั้น Nicholas Sayre and the Creature in the Case
2005 ได้รับรางวัล Aurealis Award ด้านวรรณกรรมเรื่องยาวสำหรับเยาวชน จากเรื่อง พุธเพชฌฆาต
รายชื่อหนังสือ > ชุด Old Kingdom

1995 Sabriel
2001 Lirael
2003 Abhorsen
2010 Clariel: The Lost Abhorsen
2011 ยังไม่ได้ตั้งชื่อ
รายชื่อหนังสือ > หนังสือประกอบ

2005 The Creature in the Case
2005-2006 Across the Wall: A Tale of the Abhorsen and Other Stories
รายชื่อหนังสือ > ชุด The Seventh Tower

2000 The Fall
2000 Castle
2001 Aenir
2001 Above the Veil
2001 Into Battle
2001 The Violet Keystone
รายชื่อหนังสือ > ชุดอาณาจักรแห่งกาลเวลา

บทความหลัก: อาณาจักรแห่งกาลเวลา
2003 จันทร์มหันตภัย (Mister Monday)
2004 อังคารอหังการ (Grim Tuesday)
2005 พุธเพชฌฆาต (Drowned Wednesday)
2006 พฤหัสเจ้าศาสตรา (Sir Thursday)
2007 ศุกร์รัตติกาล (Lady Friday)
2008 เสาร์มนตรา (Superior Saturday)
2010 อาทิตย์สิ้นสูญ (Lord Sunday)
รายชื่อหนังสือ > ชุด Very Clever Baby

1988 Very Clever Baby's First Reader
1988 Very Clever Baby's Ben*Hur
1992 Very Clever Baby's Guide to the Greenhouse Effect
1998 Very Clever Baby's First Christmas
รายชื่อหนังสือ > ชุด Troubletwisters

เป็นผลงานในอนาคตที่ร่วมเขียนกับ ซีน วิลเลียมส์
2011 Troubletwisters: The Beginning
รายชื่อหนังสือ > ผลงานอื่นๆ

1990 The Ragwitch
1997 Shade's Children
2000 Serena and the Sea Serpent
2007 One Beastly Beast: Two Aliens, Three Inventors, Four Fantastic Tales
2008 เกม Imperial Galaxy (ร่วมสร้างกับฟิล วอลิช)
2009 A Confusion of Princes ซึ่งได้รับรางวัล space opera
แผนในอนาคต

การ์ธ นิกซ์มีแผนที่จะนำนวนิยายของเขา Sabriel มาสร้างเป็นภาพยนตร์ โดยเขาจะเป็นผู้ช่วยเขียนบทภาพยนตร์ร่วมกับแดน ฟัทเทอร์แมน ซึ่งเป็นนักเขียนบทที่ได้รับการเสนอชื่อเข้าชิงรางวัลออสการ์ จากภาพยนตร์เรื่อง "Capote" ดี๊ด การ์ดเนอร์ กับ เจเรมี่ ไคลน์เนอร์ อาจจะมาเป็นผู้ผลิตภาพยนตร์ และจะให้ อนานด์ ทัคเกอร์ ผู้กำกับภาพยนตร์  Shopgirl กับ Hilary and Jackie มาเป็นผู้กำกับภาพยนตร์
แหล่งข้อมูลอื่น

Personal Site
Publisher's Site
กิเดโอน

| กิเดโอน |
| --- | --- |
גִּדְעוֹן‎
กิเดโอนจากโปรมป์ตูอาริอูงอีโกนูงอีงซิงนิออรูง
ผู้ดำรงตำแหน่งก่อน: เดโบราห์
ผู้สืบตำแหน่ง: อาบีเมเลค
บิดามารดา: โยอาช (บิดา)
กิเดโอน (อังกฤษ: Gideon, /ˈɡɪdiən/; ฮีบรู: גִּדְעוֹן‎, ใหม่: Gīdʿōn, ไทบีเรียน: Gīḏəʿōn) มีอีกชื่อว่า เยรุบบาอัล และ เยรุบเบเชท เป็นผู้นำทหาร ผู้วินิจฉัย และศาสดาที่ได้เรียกร้องและมีชัยชนะเหนือมีเดียนตามที่ปรากฏในหนังสือผู้วินิจฉัย 6–8 จากคัมภีร์ฮีบรู
กิเดโอนเป็นบุตรของโยอาชจากตระกูลเอบีเอเซอร์ในเผ่ามนัสเสห์ และอาศัยอยู่ที่โอฟราห์ ในฐานะผู้นำของวงศ์วานอิสราเอล เขาได้รับชัยชนะเหนือกองทัพมีเดียน ด้วยกองกำลังจำนวน 300 นาย แม้ว่ามีข้อเสียเปรียบมากมาย
นักโบราณคดีในอิสราเอลใต้พบชิ้นส่วนเหยือกอายุ 3,100 ปีที่มีตัวอักษรที่เขียนด้วยหมึก 5 ตัวอักษร ซึ่งปรากฏชื่อของเยรุบบาอัล
ชื่อ

Strong's Concordance ในคริสต์ศตวรรษที่ 19 ระบุชื่อ "เยรุบบาอัล" มาจาก "ให้บาอัลต่อสู้" ตามศัพทมูลวิทยาพื้นเมืองในหนังสือผู้วินิจฉัย 6:32 Lester Grabbe (2007) นักวิชาการพระคัมภีร์ ระบุว่า "[หนังสือวินิจฉัย] 6.32 ให้ศัพทมูลวิทยาชื่อของเขาที่ไม่มีแก่นสาร ชื่อนี้หมายถึงบางอย่าง เช่น 'ให้บาอัลยิ่งใหญ่'"
Strong ให้ความหมายของชื่อกิเดโอนเป็น "hewer" Simon John DeVries (1975) นักวิชาการพระคัมภีร์ เสนอแนะว่าชื่อนี้มีศัพทมูลวิทยาของ "driver"
ส่วน "เบเชท" ในชื่อ "เยรุบเบเชท" (2 ซามูเอล 11:21) หมายถึง "ความอัปยศ" นี่เป็นรูปที่ดัดแปลงแบบเคร่งศาสนาของ "บาอัล" ดังที่พบในชื่ออิชโบเชท โอรสของซาอูล และเมฟีโบเชท พระนัดดาของพระองค์
ในศาสนาคริสต์

ในพันธสัญญาใหม่มีการกล่าวถึงกิเดโอนในบทที่ 11 ของจดหมายถึงชาวฮีบรู โดยปรากฏไว้ในโองการนี้:
และข้าพเจ้าจะว่าอะไรอีก ข้าพเจ้าไม่มีเวลาพอที่จะกล่าวถึงกิเดโอน บาราค แซมสัน เยฟธาห์ ดาวิด ซามูเอล และบรรดาผู้เผยพระวจนะต่าง ๆ ผู้ซึ่งโดยทางความเชื่อได้พิชิตอาณาจักรต่าง ๆ ได้ให้ความยุติธรรม และได้รับสิ่งซึ่งทรงสัญญาไว้ ผู้ได้ปิดปากสิงห์ ได้ดับเปลวไฟร้อนแรง และได้แคล้วคลาดจากคมดาบ ผู้ซึ่งความอ่อนแอของเขากลับเป็นความเข้มแข็ง และผู้ได้กลายเป็นคนแข็งกล้าในการสงคราม และได้ไล่ล่ากองทัพจากต่างแดน
หลักฐานทางโบราณคดี

มีผู้ค้นพบชิ้นส่วนเหยือกอายุ 3,100 ปีในอิสราเอลที่มีจารึกอักษร 5 ตัวที่ปรากฏชื่อเยรุบบาอัล (อีกชื่อหนึ่งของกิเดโอน) วารสารสมิธโซเนียนรายงานว่า "อายุของสิ่งประดิษฐ์นี้สอดคล้องกับช่วงเวลาที่ปรากฎในหนังสือผู้วินิจฉัย"
ขนแกะของกิเดโอนในฐานะสัญลักษณ์ของพระแม่มารี ใน "Hunt of the Unicorn Annunciation" (ca. 1500) จากหนังสือกำหนดเทศกาลเนเธอร์แลนด์
กีวิกซ์

| --- | --- |

ภาพหน้าจอ หน้าต่างกีวิกซ์ในโอเอสเทน
นักพัฒนา: เอ็มมานูเอล เองกิลฮาร์ต, เรโนด์ โกดอง

รุ่นทดลอง: 0.9    / 1 พฤศจิกายน 2014; 10 ปีก่อน (2014-11-01)
 
ที่เก็บข้อมูล:  github.com/kiwix/  
ระบบปฏิบัติการ: วินโดวส์, โอเอสเทน, ลินุกซ์
แพลตฟอร์ม: ไอเอ-32, เอกซ์86-64
ขนาด: 30.6 เมกะไบต์ – 106 เมกะไบต์
ภาษา: 100 ภาษา
สัญญาอนุญาต: จีพีแอล รุ่น 3
เว็บไซต์: kiwix.org/en/ 
| --- | --- |
ภาพหน้าจอ กีวิกซ์สำหรับแอนดรอยด์ ขับเคลื่อนโดยแท็บเล็ต

รุ่นเสถียร: 1.95    / 2 สิงหาคม 2015; 9 ปีก่อน (2015-08-02)
 
ที่เก็บข้อมูล:  github.com/kiwix/  
ระบบปฏิบัติการ: แอนดรอยด์
ขนาด: 6.2 เมกะไบต์
เว็บไซต์: ปิดบัง
| --- | --- |
ภาพหน้าจอ กีวิกซ์ แมคโอเอส
ผู้ออกแบบ: เอ็มมานูเอล เองกิลฮาร์ต, เรโนด์ โกดอง

รุ่นเสถียร: 1.0    / 11 สิงหาคม 2015; 9 ปีก่อน (2015-08-11)
 
ที่เก็บข้อมูล:  github.com/kiwix/  
ระบบปฏิบัติการ: ไอโอเอส, แอนดรอยด์, วินโดวส์, ลินุกซ์, โอเอสเทน
ขนาด: 48.3 เมกะไบต์
เว็บไซต์: ปิดบัง
กีวิกซ์ (อังกฤษ: Kiwix) เป็นเว็บเบราว์เซอร์แบบออฟไลน์ที่แจกจ่ายแบบซอฟต์แวร์เสรีและโอเพนซอร์สที่สร้างขึ้นโดยเอ็มมานูเอล เองกิลฮาร์ต และเรโนด์ โกดอง ในปี ค.ศ. 2007  ซึ่งได้รับการเปิดตัวครั้งแรกเพื่อให้สามารถเข้าถึงวิกิพีเดียแบบออฟไลน์ แต่ก็ได้ขยายไปยังโครงการอื่น ๆ ของมูลนิธิวิกิมีเดีย ตลอดจนตำราสาธารณสมบัติของโครงการกูเทนแบร์ก โดยสามารถใช้ได้ในกว่า 100 ภาษา กีวิกซ์ได้รับการรวมอยู่ในโครงการโปรไฟล์ระดับสูงหลายโครงการ จากปฏิบัติการลักลอบนำเข้าในประเทศเกาหลีเหนือ ไปยังผู้รับห้องสมุดไร้พรมแดนของโครงการกูเกิลอิมแพ็คชาลเลนจ์